
DOKUMENTACIJA O NABAVI U POSTUPKU JEDNOSTAVNE NABAVE ZA IZVOĐENJE RADOVA NA UREĐENJU POSLOVNOG PROSTORA NA TRGU V. LISINSKOG BB U OSIJEKU 
Evidencijski broj nabave: 314-3
· Upute za izradu ponuda

· Ponudbeni list

· Standardni obrazac za jednostavnu nabavu
· Troškovnik
· Posebni uvjeti zaštite nepokretnog kulturnog dobra
Osijek, veljača 2018.
I. OPĆI PODACI
1. Podaci o javnom naručitelju

Naziv: GRAD OSIJEK 

Adresa: Kuhačeva 9, Osijek

OIB: 30050049642

Broj telefona: 031/229-229 

Broj telefaksa: 031/321-363

Internetska adresa: www.osijek.hr 
Evidencijski broj nabave: 314-3
2. Podaci o osobi ili službi zaduženoj za komunikaciju sa ponuditeljima

Naziv: Upravni odjel za financije i nabavu, Odsjek za nabavu, Vjekoslav Bagarić, mag.iur.

Telefon: 031 229-142 

Fax: 031/321-363

E pošta: vjekoslav.bagaric@osijek.hr   
Komunikacija i svaka druga razmjena informacija između Naručitelja i gospodarskih subjekata može se obavljati poštanskom pošiljkom, telefaksom ili elektroničkom poštom na adrese Naručitelja navedene gore. Naručitelj se obvezuje odgovoriti na zahtjeve za pojašnjenjem i dodatnim informacijama vezane uz dokumentaciju o nabavi isključivo na zahtjeve dostavljene poštanskom pošiljkom, telefaksom ili elektroničkom poštom. 
3. Vrsta postupka jednostavne nabave
Nabava radova u vrijednosti od 70.000,00 do 199.999,99 kuna (bez PDV-a) sukladno Pravilniku o stvaranju i praćenju ugovornih obveza Grada Osijeka za nabavu roba, usluga i radova (Službeni Glasnik Grada Osijeka 7/17.).
4. Procijenjena vrijednost nabave
90.000,00 kuna bez PDV-a
5. Vrsta ugovora 

Provodi se postupak jednostavne nabave sa svrhom sklapanja ugovora.
6. Opis predmeta nabave

Sanacija i uređenje prostorija (kazamata) u prizemlju Opskrbničke vojarne u sklopu VIII. (Eugenovog) bastiona za potrebe uredskog poslovanja UO za programe EU.
Radove je potrebno izvesti sukladno Posebnim uvjetima zaštite nepokretnog kulturnog dobra  Ministarstva kulture, Uprava za zaštitu kulturne baštine, Konzervatorski odjel u Osijeku od 8.2.2018. (Klasa:612-08/18-23/0482 Ur.broj:532-04-02-05/09-1-03).
7. Rok izvođenja
Rok izvođenja radova je 30 dana od sklapanja ugovora.

8. Količina predmeta nabave
Sukladno troškovniku.
     9.   Osnove za isključenje gospodarskog subjekta:
9.1. ako je gospodarski subjekt ili osoba ovlaštena po zakonu za zastupanje  gospodarskog subjekta pravomoćno osuđena za bilo koje od sljedećih kaznenih djela odnosno za odgovarajuća kaznena djela prema propisima države sjedišta gospodarskog subjekta ili države čiji je državljanin osoba ovlaštena po zakonu za zastupanje gospodarskog subjekta:
 a) sudjelovanje u zločinačkoj organizaciji, na temelju

– članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona

– članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

b) korupciju, na temelju

– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

c) prijevaru, na temelju

– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

d) terorizam ili kaznena djela povezana s terorističkim aktivnostima, na temelju

– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

e) pranje novca ili financiranje terorizma, na temelju

– članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

f) dječji rad ili druge oblike trgovanja ljudima, na temelju

– članka 106. (trgovanje ljudima) Kaznenog zakona

– članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
Da bi dokazao nepostojanje razloga za isključenje iz točke 9.1. ponuditelj dostavlja popunjeni standardni obrazac za jednostavnu nabavu, a isti se nalazi u prilogu Dokumentacije. Potrebno je popuniti Dio III: Osnove za isključenje, A: Osnove povezane s kaznenim presudama.

Naručitelj može prije donošenja odluke u postupku jednostavne nabave od ponuditelja koji je podnio najpovoljniju ponudu zatražiti da u primjerenom roku, ne kraćem od 5 dana, dostavi ažurirane popratne dokumente. 

Ponuditelj će biti dužan dostaviti Naručitelju slijedeće:

· kao dovoljan dokaz da ne postoje osnove za isključenje gospodarskog subjekta iz točke 9.1: izjavu pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.
9.2. ako nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili mu je odobrena odgoda plaćanja navedenih obveza (primjerice u postupku predstečajne nagodbe).
Da bi dokazao nepostojanje razloga za isključenje iz točke 9.2. ponuditelj dostavlja popunjeni standardni obrazac za jednostavnu nabavu, a isti se nalazi u prilogu Dokumentacije. Potrebno je popuniti Dio III: Osnove za isključenje, B: Osnove povezane s plaćanjem poreza i doprinosa za socijalno i zdravstveno osiguranje.

Naručitelj može prije donošenja odluke u postupku jednostavne nabave od ponuditelja koji je podnio najpovoljniju ponudu zatražiti da u primjerenom roku, ne kraćem od 5 dana, dostavi ažurirane popratne dokumente. 

Ponuditelj će biti dužan dostaviti Naručitelju slijedeće:
-
kao dovoljan dokaz da ne postoje osnove za isključenje gospodarskog subjekta iz točke 9.2: potvrdu porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje navedene osnove za isključenje.
U slučaju zajednice ponuditelja, okolnosti iz točke 9. utvrđuju se za sve članove zajednice pojedinačno te je za svakog člana potrebno dostaviti poseban standardni obrazac za jednostavnu nabavu.

10.  Kriterij za odabir gospodarskog subjekta (uvjeti  sposobnosti) 
10.1. Sposobnost obavljanja profesionalne djelatnosti
10.1.1. Svaki ponuditelj mora u postupku jednostavne nabave dokazati svoj upis u sudski, obrtni, strukovni ili drugi odgovarajući registar države sjedišta gospodarskog subjekta.
Da bi dokazao sposobnost za obavljanje profesionalne sposobnosti iz točke 10.1. ponuditelj dostavlja popunjeni standardni obrazac za jednostavnu nabavu, a isti se nalazi u prilogu Dokumentacije. Potrebno je popuniti Dio IV: Kriteriji za odabir gospodarskog subjekta, A: sposobnost za obavljanje profesionalne djelatnosti, točka 1.
Naručitelj može prije donošenja odluke u postupku jednostavne nabave od ponuditelja koji je podnio najpovoljniju ponudu zatražiti da u primjerenom roku, ne kraćem od 5 dana, dostavi ažurirane popratne dokumente. 

Ponuditelj će biti dužan dostaviti Naručitelju slijedeće:
-
kao dovoljan dokaz sposobnosti za obavljanje profesionalne djelatnosti gospodarskog subjekta iz točke 10.1.1: izvatkom iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana.
10.1.2. Obzirom da će se radovi izvoditi na objektu koji je registriran kao kulturno dobro, ponuditelj mora posjedovati važeću Dozvolu za izvođenje građevinsko obrtničkih radova na nepokretnom kulturnom dobru koja se izdaje temeljem Pravilnika o uvjetima za fizičke i pravne osobe radi dobivanja dopuštenja za obavljanje poslova na zaštiti i očuvanju kulturnih dobara (Narodne Novine 74/03, 44/10) a sukladno članku 100. Zakona o zaštiti i očuvanju  kulturnih dobara (Narodne novine 69/99, 151/03, 157/03, 100/04,  87/09, 88/10, 61/11, 25/12, 136/12, 157/13, 152/14 , 98/15), a izdaju je Ministarstvo kulture, Uprava za zaštitu kulturne baštine.
Da bi dokazao sposobnost iz točke 10.1.2. ponuditelj dostavlja popunjeni standardni obrazac za jednostavnu nabavu, a isti se nalazi u prilogu Dokumentacije. Potrebno je popuniti Dio IV: Kriteriji za odabir gospodarskog subjekta, A: sposobnost za obavljanje profesionalne djelatnosti, točka 2.

Naručitelj može prije donošenja odluke u postupku jednostavne nabave od ponuditelja koji je podnio najpovoljniju ponudu zatražiti da u primjerenom roku, ne kraćem od 5 dana, dostavi ažurirane popratne dokumente. 

Ponuditelj će biti dužan dostaviti Naručitelju slijedeće:
-
kao dovoljan dokaz sposobnosti za obavljanje profesionalne djelatnosti gospodarskog subjekta iz točke 10.1.2: važeću Dozvolu za izvođenje građevinsko obrtničkih radova na nepokretnom kulturnom dobru
10.2.Tehnička i stručna sposobnost 
Potvrda o uredno izvršenim ugovorima na izvođenju radova na zaštićenom kulturnom dobru, a kojom ponuditelj dokazuje da je uspješno izvršio minimalno jedan ugovor u vrijednosti jednakoj ili većoj od procijenjene vrijednosti nabave.

Da bi dokazao tehničku i stručnu sposobnost iz točke 10.2. ponuditelj dostavlja popunjeni standardni obrazac za jednostavnu nabavu, a isti se nalazi u prilogu Dokumentacije. Potrebno je popuniti Dio IV: Kriteriji za odabir gospodarskog subjekta, B: tehnička i stručna sposobnost gdje se obavezno upisuje opis izvedenih radova (naziv ugovora), iznos, datum izvršenja te primatelj odnosno naručitelj.
Naručitelj može prije donošenja odluke u postupku jednostavne nabave od ponuditelja koji je podnio najpovoljniju ponudu, zatražiti da u primjerenom roku, ne kraćem od 5 dana, dostavi ažurirane popratne dokumente.
· Tehnička i stručna sposobnost gospodarskog subjekta iz točke 10.2. se dokazuje: Popisom izvršenih ugovora na zaštićenom kulturnom dobru u vrijednosti jednakoj ili većoj od procijenjene vrijednosti nabave, te potvrde za svaki navedeni ugovor od druge ugovorne strane koja svjedoči o urednom izvršenju ugovora.
U slučaju postojanja sumnje u istinitost podataka navedenih u dokumentima koje su ponuditelji dostavili, javni naručitelj može radi provjere istinitosti podataka:

– od ponuditelja zatražiti da u primjerenom roku dostave izvornike ili ovjerene preslike tih dokumenata i/ili

· obratiti se izdavatelju dokumenta i/ili nadležnim tijelima.

11.Sadržaj i način izrade ponude
Ponuda je pisana izjava volje ponuditelja da isporuči robu, pruži usluge ili izvede radove sukladno uvjetima i zahtjevima navedenima u dokumentaciji o nabavi.
Sadržaj ponude:

Ponuda sadrži:

1. popunjen ponudbeni list, potpisan od strane ovlaštene osobe i ovjeren pečatom,

2. jamstvo za ozbiljnost ponude

3. Standardni obrazac za jednostavnu nabavu
12. Način dostave ponude
Ponuda se dostavlja na e-mail: nabava@osijek.hr ili poštom na adresu Grad Osijek, Odsjek za nabavu, Kuhačeva 9, Osijek, uz poziv na gore navedenu klasu i urbroj. 
Ukoliko se ponuda dostavlja putem e-pošte mora biti potpisana, ovjerena te skenirana. Svi eventualni traženi prilozi moraju biti skenirani. 

Ponuditelj može dostaviti ponudu u svim formatima osim u .ZIP formatu jer navedeni mail iz sigurnosnih razloga ne prima .ZIP datoteke te naručitelj nije odgovoran ukoliko je ponuda poslana u tom formatu, a nije pristigla.
Ukoliko se ponuda dostavlja poštom dostavlja se u zatvorenoj omotnici. Na omotnici ponude mora biti naznačeno:

− naziv i adresa naručitelja,

− naziv i adresa ponuditelja,

− evidencijski broj nabave,

− naziv predmeta nabave odnosno grupe predmeta nabave na koju se ponuda odnosi,

− naznaka »ne otvaraj«.
Ponuditelj može do isteka roka za dostavu ponuda dostaviti izmjenu i/ili dopunu ponude.

Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

Ponuditelj može do isteka roka za dostavu ponude pisanom izjavom odustati od svoje ponude. U tom slučaju, ponuditelj može istodobno zahtijevati povrat svoje neotvorene ponude.
13. Način izračuna cijene za predmet nabave, sadržaj cijene i način promjene cijene:

Cijena ponude izražava se u kunama. Ponuditelj je dužan popuniti sve stavke troškovnika.
U cijenu ponude bez poreza na dodanu vrijednost moraju biti uračunati svi troškovi i popusti.
Cijena ponude se piše brojkama.
Cijena ponude je nepromjenjiva za vrijeme trajanja ugovora.

Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.
14.Kriterij odabira najpovoljnije ponude
Kao najpovoljnija ponuda bit će odabrana ponuda sa najnižom cijenom.

Ukoliko na nadmetanje pristignu dvije ponude sa istom najnižom cijenom, kao najpovoljnija biti će odabrana ona koja je zaprimljena ranije. 

15.Rok valjanosti ponude

Rok valjanosti ponude je 120 (stodvadeset) dana od dana isteka roka za dostavu ponuda.
16.Jamstva
16.1. Jamstvo za ozbiljnost ponude

Jamstvo za ozbiljnost ponude na iznos od 5.000,00 kn u obliku bjanko zadužnice a sukladno Pravilniku o obliku i sadržaju bjanko zadužnice (Narodne novine br. 115/12). Bjanko zadužnica se ne smije bušiti radi uvezivanja nego se stavlja u posebnu omotnicu koja se uvezuje i osigurava naljepnicom. 

Ukoliko se ponuda dostavlja elektroničkim putem, traženo jamstvo za ozbiljnost ponude koje nije moguće dostaviti kao elektronički dokument ponuditelj dostavlja u zatvorenoj omotnici na adresu za Naručitelja te takva omotnica sadrži sve tražene podatke i naznaku „dio/dijelovi ponude koji se dostavljaju odvojeno“.

Na omotnici mora biti naznačeno:

− naziv i adresa naručitelja,

− naziv i adresa ponuditelja,

− evidencijski broj nabave,

− naziv predmeta nabave,

− naznaka »ne otvaraj«.
Dio ponude koji se dostavlja odvojeno mora biti zaprimljen putem urudžbenog zapisnika Grada Osijeka do isteka roka za dostavu ponuda.

16.2. Jamstvo za izvršavanje ugovora 
Izvršitelj je dužan nakon potpisa ugovora, a najkasnije u roku 8 (osam) dana, naručitelju predati jamstvo za uredno izvršavanje ugovora u vrijednosti 10% (deset posto) iznosa prihvaćene ponude sa PDV-om, u obliku bjanko zadužnice.
Ovo jamstvo naručitelj će aktivirati u slučaju kršenju ugovornih odredbi i raskida ugovora odnosno narudžbenice.
17. Datum, vrijeme i mjesto dostave ponuda

Ponude moraju biti dostavljene bez obzira na način dostave, putem urudžbenog zapisnika Grada Osijeka, do 22.2.2018. do 09:00 sati.
Otvaranje ponuda neće biti javno.

Ponude koje nisu pristigle u propisanom roku neće se otvarati i vraćaju se ponuditelju neotvorene.
18. Rok, način i uvjeti plaćanja 
Za izvršene radove izvođač će ispostaviti račun.
Naručitelj se obvezuje isplatiti Izvođaču iznos temeljem ispostavljenog urednog računa u roku do 30 (trideset) dana od dana zaprimanja i ovjere urednog računa od strane ovlaštene osobe Naručitelja na žiro račun Izvođača.
Račun mora biti zaprimljen putem pisarnice Grada Osijeka, bez obzira na način dostave.

19. Zajednica ponuditelja

U slučaju zajednice ponuditelja, svi članovi dostavljaju ESPD obrazac za jednostavnu nabavu koji se nalazi u prilogu ove Dokumentacije.
U slučaju zajednice ponuditelja svi članovi zajednice ponuditelja moraju pojedinačno dokazati nepostojanje osnove za isključenje iz točke 9. te sposobnost sukladno točki 10.1.1.
Pri utvrđivanju zajedničke sposobnosti zbrojit će se elementi sposobnosti svakog od ponuditelja iz zajedničke ponude.
20. Sudjelovanje podizvoditelja
Gospodarski subjekti koji namjeravaju dati dio ugovora u podugovor jednom ili više podizvoditelja dužni su u ponudi navesti sljedeće podatke:

– naziv ili tvrtku, sjedište, OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo) i broj računa podizvoditelja, i

– predmet, količinu, vrijednost podugovora i postotni dio ugovora o jednostavnoj nabavi koji se daje u podugovor.

Ako je odabrani ponuditelj dio ugovora dao u podugovor, podaci iz stavka 1. ove točke biti će navedeni u ugovoru.

Javni naručitelj neposredno će plaćati podizvoditelju za izvedene radove, isporučenu robu ili pružene usluge.

Odabrani ponuditelj mora svom računu priložiti račune svojih podizvoditelja koje je prethodno potvrdio.

Odabrani ponuditelj može tijekom izvršenja ugovora o jednostavnoj nabavi od javnog naručitelja zahtijevati:

– promjenu podizvoditelja za onaj dio ugovora o jednostavnoj nabavi koji je prethodno dao u podugovor,

– preuzimanje izvršenja dijela ugovora o jednostavnoj nabavi koji je prethodno dao u podugovor,

– uvođenje jednog ili više novih podizvoditelja čiji ukupni udio ne smije prijeći 30% vrijednosti ugovora o javnoj nabavi neovisno o tome je li prethodno dao dio ugovora o jednostavnoj nabavi u podugovor ili ne.

Uz zahtjev iz prethodnog stavka ove točke, odabrani ponuditelj mora javnom naručitelju dostaviti podatke iz stavka 1. ove točke za novog podizvoditelja.

  Javni naručitelj može, prije odobravanja zahtjeva, od odabranog ponuditelja zatražiti važeće dokumente kojima se dokazuje da novi podizvoditelj ispunjava uvjete tražene ovom dokumentacijom o jednostavnoj nabavi.

Sudjelovanje podizvoditelja ne utječe na odgovornost odabranog ponuditelja za izvršenje ugovora o jednostavnoj nabavi. 
U slučaju podizvoditelja, svi podizvoditelji  dostavljaju ESPD obrazac za jednostavnu nabavu koji se nalazi u prilogu ove Dokumentacije.
21. ESPD obrazac (Obrazac za jednostavnu nabavu)
Umjesto potvrda koje izdaju tijela javne vlasti ili treće osobe, gospodarski subjekt dostavlja ESPD. 
ESPD je ažurirana formalna izjava gospodarskog subjekta, koja služi kao preliminarni dokaz umjesto potvrda koje izdaju tijela javne vlasti ili treće strane, a kojima se potvrđuje da taj gospodarski subjekt:

-
nije u jednoj od situacija zbog koje se gospodarski subjekt isključuje ili može isključiti iz postupka javne nabave (osnove za isključenje)

-
ispunjava tražene kriterije za odabir gospodarskog subjekta.
U ESPD navode se izdavatelji popratnih dokumenata te ona sadržava izjavu da će gospodarski subjekt moći, na zahtjev i bez odgode, Naručitelju dostaviti te dokumente.
ESPD obrazac mora biti popunjen u:


•
Dio I. Podaci o postupku nabave i javnom naručitelju ili naručitelju gospodarski subjekti će ispuniti podatke o objavi 
•
Dio II. Podaci o gospodarskom subjektu

•
Dio III. Osnove za isključenje 

-
Odjeljak A: Osnove povezane s kaznenim presudama

-
Odjeljak B: Osnove povezane s plaćanjem poreza ili doprinosa za socijalno osiguranje

• Dio IV. Kriteriji za odabir:

-
Odjeljak A: Sposobnost za obavljanje profesionalne djelatnosti
- Odjeljak B: Tehnička i stručna sposobnost
•
Dio V. Završne izjave
Gospodarski subjekt koji sudjeluje sam i ne oslanja se na sposobnosti drugih subjekata kako bi ispunio kriterije za odabir dužan je ispuniti jedan ESPD.
Gospodarski subjekt koji sudjeluje sam, ali se oslanja na sposobnosti najmanje jednog drugog subjekta mora osigurati da naručitelj zaprimi njegov ESPD zajedno sa zasebnim ESPD-om u kojem su navedeni relevantni podaci (vidjeti Dio II., Odjeljak C) za svaki subjekt na koji se oslanja.

Gospodarski subjekt koji namjerava dati bilo koji dio ugovora u podugovor trećim osobama mora osigurati da naručitelj zaprimi njegov ESPD zajedno sa zasebnim ESPD-om u kojem su navedeni relevantni podaci (vidjeti Dio II., Odjeljak D) za svakog podugovaratelja na čije se sposobnosti gospodarski subjekt ne oslanja.
Naručitelj može u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u ESPD kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku.
Ako se ne može obaviti provjera ili ishoditi potvrda sukladno gore navedenom stavku, Naručitelj može zahtijevati od gospodarskog subjekta da u primjerenom roku, ne kraćem od 5 dana, dostavi sve ili dio popratnih dokumenta ili dokaza.
Naručitelj može prije donošenja odluke u postupku jednostavne nabave od ponuditelja koji je podnio najpovoljniju ponudu zatražiti da u primjerenom roku, ne kraćem od 5 dana, dostavi ažurirane popratne dokumente. 
Gospodarske se subjekte može isključiti iz postupka nabave ili oni mogu biti predmet progona na temelju nacionalnog prava u slučajevima ozbiljnog lažnog prikazivanja činjenica pri ispunjavanju ESPD-a ili, općenito, pri dostavi podataka zatraženih radi provjere nepostojanja osnova za isključenje ili ispunjenja kriterija za odabir gospodarskog subjekta, odnosno ako su ti podaci prikriveni ili gospodarski subjekti ne mogu dostaviti popratne dokumente.
Ponudbeni list
PONUDA br.       _______

	Naručitelj:
	GRAD OSIJEK, F. Kuhača 9, Osijek, OIB:30050049642

	Predmet nabave:
	izvođenje radova na uređenju poslovnog prostora na Trgu V. Lisinskog bb u Osijeku 

	Evidencijski broj nabave:
	314-3


PONUDITELJ

	Zajednica ponuditelja (zaokružiti)

	 DA                                           NE

	Sudjelovanje podizvoditelja (zaokružiti)
	 DA                                           NE

	Naziv i sjedište 

ponuditelja/nositelja ponude:
	

	Adresa ponuditelja/nositelja
ponude: 
	

	OIB:
	

	Odgovorna osoba ponuditelja: 
	

	Osoba za kontakt:
	

	Broj telefona:
	

	Broj faksa:
	

	Adresa e-pošte:
	

	Broj žiro-računa, banka:
	

	Ponuditelj je u sustavu PDV-a (zaokružiti):
	              DA                                                NE


CIJENA PONUDE ZA PREDMET NABAVE
	Cijena ponude bez PDV-a
	

	Iznos PDV-a
	

	Cijena ponude sa PDV-om
	

	Rok valjanosti ponude
	

	Mjesto i datum
	


	
	
	

	tiskano upisati ime i prezime ovlaštene osobe ponuditelja
	M.P.
	potpis ovlaštene osobe


Standardni obrazac za
jednostavnu nabavu
Dio I.: Podaci o postupku jednostavne nabave i javnom naručitelju ili naručitelju

Podaci o postupku nabave

	Identitet naručitelja
	Odgovor:

	Naziv: 
	GRAD OSIJEK

	O kojoj je nabavi riječ?
	Odgovor:

	Naziv ili kratak opis nabave:
	izvođenje radova na uređenju poslovnog prostora na Trgu V. Lisinskog bb u Osijeku 

	Referentni broj predmeta koji dodjeljuje javni naručitelj ili naručitelj (ako je primjenjivo):
	314-3


Dio II.: Podaci o gospodarskom subjektu

A: Podaci o gospodarskom subjektu

	Identifikacija:
	Odgovor:

	Naziv:
	[   ]

	OIB
	[   ]
[   ]

	Poštanska adresa: 
	[……]

	Osoba ili osobe za kontakt:
Telefon:
Adresa e-pošte:
Internetska adresa (web-adresa) (ako je primjenjivo):
	[……]
[……]
[……]
[……]

	Oblik sudjelovanja:
	Odgovor:

	Zajednica ponuditelja
	[] Da [] Ne

	Ako je odgovor da:
a) navedite ulogu gospodarskog subjekta u skupini (voditelj, odgovoran za određene zadaće…):
b) navedite ostale gospodarske subjekte koji sudjeluju u postupku nabave:
c) ako je primjenjivo, navedite naziv skupine koja sudjeluje:
	
a): [……]


b): [……]


c): [……]


B: Podaci o zastupnicima gospodarskog subjekta

	Zastupnik, ako postoji:
	Odgovor:

	Puno ime; 
Datum i mjesto rođenja, ako se traži: 
	[……];
[……]

	Funkcija/Djelovanje u svojstvu:
	[……]

	Poštanska adresa:
	[……]

	Telefon:
	[……]

	Adresa e-pošte:
	[……]


C: Podaci o oslanjanju na sposobnosti drugih subjekata

	Oslanjanje:
	Odgovor:

	Oslanja li se gospodarski subjekt na sposobnosti drugih subjekata kako bi ispunio kriterije za odabir utvrđene u dijelu IV. te kriterije i pravila (ako postoje) utvrđene u dijelu V. u nastavku? 
	[]Da []Ne


D: PODACI O PODUGOVARATELJIMA NA ČIJE SE SPOSOBNOSTI GOSPODARSKI SUBJEKT NE OSLANJA
	Podugovaranje:
	Odgovor:

	Namjerava li gospodarski subjekt dati bilo koji dio ugovora u podugovor trećim osobama?
	[]Da []Ne



Dio III: Osnove za isključenje

A: Osnove povezane s kaznenim presudama

	Osnove povezane s kaznenim presudama na temelju nacionalnih odredbi o provođenju osnova utvrđenih u članku 57. stavku 1. Direktive:
	Odgovor:

	Je li sam gospodarski subjekt ili neka osoba koja je član njegova upravnog, upravljačkog ili nadzornog tijela ili koja u njemu ima ovlasti zastupanja, donošenja odluka ili nadzora osuđena pravomoćnom presudom iz jednog od prethodno navedenih razloga, presudom donesenom prije najviše pet godina ili u kojoj se i dalje primjenjuje razdoblje isključenja utvrđeno izravno u presudi? 
	[] Da [] Ne



B: Osnove povezane s plaćanjem poreza ili doprinosa za socijalno osiguranje 

	Plaćanje poreza ili doprinosa za socijalno osiguranje:
	Odgovor:

	Je li gospodarski subjekt ispunio sve svoje obveze plaćanja poreza ili doprinosa za socijalno osiguranje u zemlji u kojoj ima poslovni nastan i u državi članici javnog naručitelja ili naručitelja ako se razlikuje od zemlje poslovnog nastana?
	[] Da [] Ne


Dio IV.: Kriteriji za odabir gospodarskog subjekta

U pogledu kriterija za odabir (odjeljak ( ili odjeljci od A do D ovog dijela) gospodarski subjekt izjavljuje:
A: Sposobnost za obavljanje profesionalne djelatnosti

	Sposobnost za obavljanje profesionalne djelatnosti
	Odgovor

	1) upisan je u odgovarajuće strukovne ili obrtne registre koji se vode u državi članici njegova poslovnog nastana:
Ako je relevantna dokumentacija dostupna u elektroničkom obliku, navedite:
	[…]

(web-adresu, nadležno tijelo ili tijelo koje ju izdaje, precizno upućivanje na dokumentaciju): [……][……][……]

	2) ima dozvolu za izvođenje radova na kulturnom dobru:

	
[] Da [] Ne

Ako je odgovor da, navedite o čemu je riječ i ispunjava li gospodarski subjekt taj uvjet: [ …] [] Da [] Ne
(web-adresu, nadležno tijelo ili tijelo koje ju izdaje, precizno upućivanje na dokumentaciju): [……][……][……]


B: Tehnička i stručna sposobnost

	Tehnička i stručna sposobnost
	Odgovor:

	1)U referentnom razdoblju gospodarski subjekt izveo je sljedeće radove definiranog tipa: pri sastavljanju popisa navedite iznose, datume i primatelje, bilo javne ili privatne:
	
Broj godina (to je razdoblje definirano u odgovarajućoj obavijesti ili dokumentaciji o nabavi): […]
Opis
Iznosi
Datumi
Primatelji



Dio V. Završne izjave

Niže potpisani službeno izjavljuju da su prethodno navedeni podaci u dijelovima II. –IV. točni i istiniti i da su u potpunosti svjesni posljedica ozbiljnog lažnog prikazivanja činjenica.

Niže potpisani službeno izjavljuju da su u mogućnosti, na zahtjev i bez odgode, dostaviti potvrde i druge oblike navedene dokazne dokumentacije.

Datum, mjesto i, ako je potrebno, potpis/potpisi: [……]
Prijedlog ugovora
GRAD OSIJEK, Franje Kuhača 9, Osijek, OIB:30050049642, koga zastupa gradonačelnik Ivan Vrkić, dipl. iur. (u nastavku teksta: NARUČITELJ)

i 

_____________________________________________________,  OIB:_________________ 

koga zastupa ___________________________________  (u nastavku teksta: IZVOĐAČ), 

zaključili su
U G O V O R
o izvođenju radova na uređenju poslovnog prostora na Trgu V. Lisinskog bb u Osijeku 
Članak 1.

Ovaj ugovor sklapa se na temelju provedenog postupka prikupljanja ponuda za izvođenje radova na uređenju poslovnog prostora na Trgu V. Lisinskog bb u Osijeku, ponude  IZVOĐAČA broj ___________. od ___________ 2018. i troškovnika dostavljenog u postupku prikupljanja ponuda.
                                                        Članak 2.

Predmet ovoga ugovora je izvođenje radova na uređenju poslovnog prostora na Trgu V. Lisinskog bb u Osijeku, sukladno troškovniku i ponudi ponuditelja iz čl.1. ovoga ugovora.
Radove je potrebno izvesti sukladno Posebnim uvjetima zaštite nepokretnog kulturnog dobra izdanim Ministarstva kulture, Uprava za zaštitu kulturne baštine, Konzervatorski odjel u Osijeku od 8.2.2018. (Klasa:612-08/18-23/0482 Ur.broj:532-04-02-05/09-1-03).
Članak 3.

Vrijednost radova iz članka 2. ovoga ugovora je:

	_____________
	kn

	+ PDV 25%   
	_____________
	kn

	Ukupno: 
	_____________
	kn

	Slovima: (__________________________)


Članak 4.
NARUČITELJ će izvršene radove platiti po ispostavljenom računu ovjerenim od strane ovlaštene osobe NARUČITELJA na žiro račun IZVOĐAČA u roku do 30 (trideset) dana od dana primitka urednog računa. Račun mora biti zaprimljen putem urudžbenog zapisnika Grada Osijeka bez obzira na način dostave.
NARUČITELJ ima pravo prigovora na ispostavljeni račun ako utvrdi nepravilnosti te pozvati IZVOĐAČA da uočene nepravilnosti otkloni i objasni. U tom slučaju rok plaćanja počinje teći od dana kada je NARUČITELJ zaprimio pisano objašnjenje s otklonjenim uočenim nepravilnostima.
Članak 5.

IZVOĐAČ se obvezuje u skladu s pravilima struke obaviti radove iz članka 2. ovoga ugovora.
NARUČITELJ se obvezuje IZVOĐAČU u cijelosti i prije početka gradnje predati odgovarajuću projektno-tehničku dokumentaciju.

IZVOĐAČ je dužan, prije početka radova, pripremljenu dokumentaciju i objekt detaljno proučiti i NARUČITELJA upozoriti na moguće nedostatke ili nejasnoće i u svezi s tim tražiti pisane upute.

Članak 6.
IZVOĐAČ je obvezan izvršiti radove u roku od 30 radnih dana od dana sklapanja Ugovora.
Članak 7.
IZVOĐAČ se obvezuje da će prilikom izvođenja radova na gradilištu poduzeti sve mjere zaštite gradilišta, okoliša, prolaznika, susjednih građevina, prometnica i komunalne infrastrukture, od šteta koje bi mogle nastati uslijed nestručnog obavljanja radova, kao i štetnih utjecaja vremenskih nepogoda i svih ostalih mogućih šteta i oštećenja za vrijeme trajanja radova.

Stručna osoba NARUČITELJA zadužena za praćenje i provedbu ovog ugovora je Kornelija Mlinarević, dipl.oec.
IZVOĐAČ je dužan pridržavati se zakonskih odredbi koje se odnose na zaštitu o radu.
Članak 8.
Nakon završetka radova IZVOĐAČ je dužan zatražiti od NARUČITELJA preuzimanje objekta. Danom završetka radova smatra se dan preuzimanja objekta. Objekt se preuzima zapisnički, a zapisnik o primopredaji potpisuju nadzorni inženjer, stručni predstavnik NARUČITELJA i predstavnik  IZVOĐAČA.

Članak 9.
Ukoliko se u toku izvršenja Ugovora utvrdi da IZVOĐAČ koristi podizvođača kojeg nije naveo u ponudi,  NARUČITELJ će jednostrano raskinuti Ugovor i zatražiti naknadu stvarno nastale štete koju je pretrpio zbog neurednog ispunjenja Ugovora. 
Članak 10.

Ukoliko krivnjom IZVOĐAČA dođe do prekoračenja ugovorenog roka ispunjenja obveze NARUČITELJ ima pravo od IZVOĐAČA naplatiti ugovorenu kaznu u visini 1% (jedan posto) od ukupno ugovorenog iznosa za svaki dan prekoračenja roka, s tim da sveukupno ugovorena kazna ne može biti veća od 10% (deset posto) od ugovorene vrijednosti radova.

Ukoliko ugovorna kazna dostigne maksimalni iznos ugovorene kazne, NARUČITELJ ima pravo raskinuti ugovor bez štetnih posljedica te aktivirati jamstvo za uredno izvršenje ugovora ili odrediti novi rok izvođenja radova.

U slučaju ponovnog kašnjenja s izvođenjem radova kod novo određenog roka izvođenja, primjenjuju se odredbe o ugovornoj kazni, raskidu ugovora i naplati jamstva za uredno izvršenje ugovora.
Članak 11.
Ako se ustanovi da pojedini radovi nisu izvedeni prema ovome ugovoru i da postoje nedostaci ili su radovi nekvalitetno izvedeni, IZVOĐAČ je obvezan te nedostatke otkloniti o svom trošku.

U slučaju da IZVOĐAČ ne otkloni sve utvrđene nedostatke u zadanom roku, NARUČITELJ neće obaviti primopredaju, a nedostatke će otkloniti na trošak IZVOĐAČA aktiviranjem jamstava iz članka 12.

Članak 12.

Jamstveni rok za izvedene radove iz članka 2. ovoga ugovora je 2 (dvije) godine, a počinje teći od dana primopredaje radova.

U roku od 8 (osam) dana od dana potpisa Ugovora IZVOĐAČ se obvezuje dostaviti jamstvo za uredno ispunjenje Ugovora. Jamstvo se dostavlja u obliku bjanko zadužnice na iznos od 10% ugovorenog iznosa.

Ovo jamstvo NARUČITELJ će vratiti nakon dostavljanja jamstva za otklanjanje nedostataka u jamstvenom roku.

Nedostavljanje jamstva iz stavka 2. ovog članka nakon proteka 8 (osam) dana od dana potpisa Ugovora predstavlja razlog za trenutni raskid Ugovora.

NARUČITELJ je ovlašten iz jamstva naplatiti sve štete nastale neurednim izvršenjem ugovornih obveza.

IZVOĐAČ se obvezuje da će u garantnom roku bez prava na posebnu nadoknadu, izvršiti popravak svih nedostataka na objektu.

Kao jamstvo za otklanjanje nedostataka u jamstvenom roku IZVOĐAČ je dužan dostaviti bjanko zadužnicu na iznos od 10% (deset posto) ukupne vrijednosti izvedenih radova po okončanom obračunu.

Ovo jamstvo NARUČITELJ će aktivirati u slučaju da IZVOĐAČ u jamstvenom roku ne ispuni obvezu otklanjanja nedostataka koje ima po osnovi jamstva ili s naslova naknade štete.

Jamstvo za otklanjanje nedostataka u jamstvenom roku IZVOĐAČ je dužan dostaviti u roku od 8 (osam) dana od dana primopredaje radova.
Članak 13.

U slučaju nepoštivanja odredbi ovog ugovora, NARUČITELJ može raskinuti ovaj ugovor bez poštivanja otkaznog roka. U tom slučaju naručitelj će sve nastale štete i troškove naplatiti aktiviranjem jamstva za uredno izvršenje ugovora.

Na sve ostalo što nije regulirano odredbama ovoga ugovora primjenjivat će se odgovarajuće odredbe Zakona o obveznim odnosima, Zakona o gradnji, te odredbe Posebnih uzanci o građenju.

Članak 14.

Ugovorne strane se obvezuju da će eventualne sporove koji mogu proizaći iz ovoga ugovora sporazumno riješiti. U slučaju nemogućnosti sporazumnog rješavanje, za sve sporove iz ovoga ugovora ugovorne strane ugovaraju nadležnost stvarno nadležnog suda u Osijeku. 

Članak 15.

Ovaj ugovor sastavljen je u 5 (pet) primjeraka od kojih NARUČITELJU pripadaju 3 (tri) primjerka, a IZVOĐAČU 2 (dva) primjerka.

Članak 16.

Ugovorne strane potpisom preuzimaju prava i obveze iz ovoga ugovora.
U Osijeku, ______________2018.

	ZA IZVOĐAČA:
	ZA NARUČITELJA:



	
	Gradonačelnik



	
	Ivan Vrkić, dipl.iur.

